
24 қыркүйек  2026 жыл	  				           			№ 41/269-VIІI

Семей қаласы 					 		       			город Семей


2026 жылғы жылыту маусымына дайындық бойынша Абай облысы аумағында жүргізіліп жатқан жұмыстар туралы


 	«Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының Заңының 6-бабының 
1-тармағының 6) тармақшасына сәйкес, «Абай облысының энергетика және тұрғын үй-коммуналдық шаруашылық басқармасы»  ММ басшысының м.а. Д.Қ.Қорабаевтың «2026 жылғы жылыту маусымына дайындық бойынша Абай облысы аумағында жүргізіліп жатқан жұмыстар туралы» баяндамасы қаралып және талқыланып, Абай облысы мәслихаты  
ШЕШІМ ҚАБЫЛДАДЫ:
  	1. «Абай облысының энергетика және тұрғын үй-коммуналдық шаруашылық басқармасы»  ММ басшысының м.а. Д.Қ.Қорабаевтың 
«2026 жылғы жылыту маусымына дайындық бойынша Абай облысы аумағында жүргізіліп жатқан жұмыстар туралы» баяндамасы назарға алынсын.
 	2. «Абай облысының энергетика және тұрғын үй-коммуналдық шаруашылық басқармасы» мемлекеттік мекемесіне:
 	1) жылыту маусымында қатты отын (көмір) бағасының негізсіз өсуіне жол бермеу мақсатында оған тұрақты мониторинг жүргізуді;
 	2) Абай облысы мәслихатының 2023 жылғы 20 сәуірдегі № 2/17-VIII шешімімен бекітілген (Нормативтік құқықтық актілерді мемлекеттік тіркеу тізілімінде № 49-18 болып тіркелген) Абай облысы бойынша жылыту маусымын дайындау және өткізу қағидаларына (бұдан әрі – Қағидалар) сәйкес белгіленген мерзімдерде жылыту маусымына дайындық бойынша жоспарлы жұмыстарды аяқтауды;
 	3) бекітілген кестеге және Қағидалардың 38-тармағындағы тәртібіне сәйкес тұтынушылардың жылыту жүйелерін іске қосуды; 
 	4) жылыту маусымы кезінде Қағидалардың 41-тармағының талаптарын сақтауға ұсынылсын.
	3. Осы шешімнің орындалуын бақылау Абай облысы мәслихатының Экономика, қаржы, ТКШ және құрылыс саласын дамыту жөніндегі тұрақты комиссиясына жүктелсін.
 	4. Осы шешім оның қабылданған күннен бастап қолданысқа енгізіледі.


 	Абай облысы мәслихаты
 	төрағасының м.а.			 			      У. Майжанов					      

